turjo4nis/wikipedia-bn-dump-20250701 huggingface dataset:
লক্ষ্মণ মন্দির, খাজুরাহো

লক্ষ্মণ মন্দির ভারতের মধ্যপ্রদেশের খাজুরাহোতে অবস্থিত  একটি হিন্দু মন্দির। এটি ১০ম শতকের চান্দেলা রাজবংশের রাজা যশোবর্মণ নির্মাণ করেছিলেন। এটি বৈকুণ্ঠ বিষ্ণুকে উৎসর্গ করা হয়েছে ১৯৮৬ সালে মন্দিরটি তার স্থাপত্য এবং ধর্মীয় গুরুত্বের কারণে খাজুরাহো স্মারকসমূহের অংশ হিসাবে বিশ্ব ঐতিহ্যবাহী স্থান তালিকাবদ্ধ হয়।

অবস্থান

এই মন্দিরটি ভারতের মধ্যপ্রদেশের ছাতারপুর জেলার ছোট একটি গ্রাম খাজুরাহোর ওয়েস্টার্ন টেম্পল কমপ্লেক্সে অবস্থিত।

স্থাপত্য

এটি একটি বৈচিত্র্যপূর্ণ সন্ধারা পঞ্চায়তনের মন্দির। পুরো মন্দির কমপ্লেক্সটি একটি উঁচু প্ল্যাটফর্মের ( জগতি ) উপর দাঁড়িয়ে আছে। গঠনটি হিন্দু মন্দির স্থাপত্যের সমস্ত উপাদান নিয়ে গঠিত। এর রয়েছে প্রবেশদ্বার (অর্ধ-মণ্ডপ), মণ্ডপ,  মহা-মণ্ডপ,  অন্তরাল ও গর্ভগৃহ।

এর গর্ভগৃহ খাজুরাহোর অন্যান্য মন্দিরের মত নয়, এর শিখর ছোট ছোট উরুশৃঙ্গ (মন্দিরের চূড়া) দিয়ে গুচ্ছবদ্ধ পঞ্চরথ (উপরের দৃশ্য) শৈলীর।

প্রাচীরের অংশটি অলঙ্কৃত বালস্ট্রেড সহ বারান্দাযুক্ত জানালা দিয়ে জড়ানো। এটিতে দুই সারি ভাস্কর্য রয়েছে (মন্দিরের বাইরের দেয়ালে) যার মধ্যে রয়েছে ঐশ্বরিক মূর্তি, দম্পতি এবং কামুক দৃশ্য। গর্ভগৃহের দরজাটির সাতটি শিখর আছে। কেন্দ্রীয়টি বিষ্ণুর দশ অবতার দ্বারা সজ্জিত। সম্পদের দেবী লক্ষ্মীকে চিত্রিত করেছে ব্রহ্মা ও বিষ্ণুর মাঝখানে। গর্ভগৃহে বিষ্ণুর চার-বাহু ভাস্কর্য রয়েছে। কুলুঙ্গির একটিতে ভাস্কর এবং তার শিষ্যদের কাজের চিত্র রয়েছে।

ভাস্কর্য

প্রধান মূর্তি 

প্রধান মূর্তিটি বৈকুণ্ঠ বিষ্ণুর তিন-মাথা ও চার-হাত বিশিষ্ট ভাস্কর্য। কেন্দ্রীয় মাথাটি মানুষের, দুটি পাশ শুয়োরের (বরাহাকে চিত্রিত করে) এবং একটি সিংহের (নৃসিংহকে চিত্রিত করে )।

বাইরের দেয়ালের ভাস্কর্য

মন্দিরের ভিতরে ভাস্কর্য

তথ্যসূত্র

বহিঃসংযোগ

 এমপি পর্যটন ওয়েবসাইট, মধ্যপ্রদেশ রাজ্য পর্যটন কর্পোরেশনের অফিসিয়াল ওয়েবসাইট, খাজুরাহো
 ভারতের প্রত্নতাত্ত্বিক জরিপ, ভোপাল বিভাগ, খাজুরাহো - ছাতারপুরের জন্য সূচক পৃষ্ঠা
 ভারতের প্রত্নতাত্ত্বিক জরিপ, ভোপাল বিভাগ, লক্ষ্মণ মন্দির, খাজুরাহো

মধ্যপ্রদেশের স্মৃতিস্তম্ভ ও স্মারক
মধ্যপ্রদেশের বিশ্ব ঐতিহ্যবাহী স্থান
খাজুরাহোর হিন্দু মন্দির
বিষ্ণু মন্দির
১০ম শতাব্দীর হিন্দু মন্দির
দুঃসাহসী খোকা

দুঃসাহসী খোকা ২০২৩ সালের বাংলাদেশী জীবনীমূলক নাট্য চলচ্চিত্র। এটি বঙ্গবন্ধু শেখ মুজিবুর রহমানের কিশোর বেলার কাহিনি নিয়ে নির্মিত। সরকারি অনুদানের পরিচালনা করেছেন মুশফিকুর রহমান গুলজার। এটি ২৯ সেপ্টেম্বর প্রেক্ষাগৃহে মুক্তি পায়।

পটভূমি 
এই চলচ্চিত্রে শেখ মুজিবুর রহমানের জন্ম থেকে কৈশোর ও যৌবনের (১৯২০-১৯৩৮) সময়কে তুলে ধরা হয়েছে।

অভিনয়শিল্পী 

 সৌম্য জ্যোতি - শেখ মুজিবুর রহমান
 মাহমুদা মাহা - বঙ্গবন্ধুর বোন
 ফরিদা ছন্দা
 লুৎফর রহমান জর্জ
 ফজলুর রহমান বাবু
 আমান রেজা

মুক্তি 
এটি ৮ই সেপ্টেম্বর প্রেক্ষাগৃহে মুক্তি পাওয়ার কথা থাকলেও এটলি কুমার পরিচালিত হিন্দি চলচ্চিত্র জাওয়ান এর সাথে সংঘর্ষ এড়াতে মুক্তি বিলম্ব করা হয়।

চলচ্চিত্রটি ২০২৩ সালে ২৯শে সেপ্টেম্বর ১১ টি প্রেক্ষাগৃহে মুক্তি পায়।

২০২৩ সালের ১৪ই আগস্ট বাংলাদেশ চলচ্চিত্র উন্নয়ন কর্পোরেশনে আনুষ্ঠানিকভাবে সিনেমার পোস্টার ও ট্রেলার প্রকাশ করা হয়।

তথ্যসূত্র

বহিঃসংযোগ 

 
 

২০২৩-এর চলচ্চিত্র
বাংলা ভাষার বাংলাদেশী চলচ্চিত্র
২০২০-এর দশকের বাংলা ভাষার চলচ্চিত্র
বাংলাদেশী জীবনীমূলক নাট্য চলচ্চিত্র
মুশফিকুর রহমান গুলজার পরিচালিত চলচ্চিত্র
শেখ মুজিবুর রহমান সম্পর্কে চলচ্চিত্র
রাধিকা তুলপুলে

রাধিকা তুলপুলে (জন্ম ৯ ফেব্রুয়ারি ১৯৮২) একজন প্রাক্তন ভারতীয় পেশাদার টেনিস খেলোয়াড়।

তুলপুলের পেশাদার জীবনের সর্বোচ্চ ডাব্লিউটিএ র‍্যাঙ্কিং ৪৭৩। যা তিনি ১৭ই সেপ্টেম্বর ২০০১ সালে অর্জন করেন। ডাবলসে নিজের সর্বোচ্চ র‍্যাঙ্কিং ৪৩৮ উনি ১৪ এপ্রিল ২০০৩ সালে অর্জন করেন। নিজের পেশাদার জীবনে তুলপুলে ৬টি একক এবং ৬টি দ্বৈত আইটিএফ খেতাব জিতেছেন।

ভারতীয় বিলি জিন কিং কাপ দলের হয়ে তুলপুলের জিত-হারের পরিসংখ্যান ১-০।

আইটিএফ ফাইনাল

একক (সিঙ্গলস) (৬–০)

দ্বৈত (ডাবলস) (৬–৫)

ফেড কাপ অংশগ্রহণ

ডাবলস

তথ্যসূত্র

বহিঃসংযোগ
 
 

১৯৮২-এ জন্ম
জীবিত ব্যক্তি
ভারতীয় মহিলা টেনিস খেলোয়াড়
হাংচৌ অলিম্পিক স্পোর্টস এক্সপো সেন্টার

হাংচৌ অলিম্পিক স্পোর্টস এক্সপো সেন্টার () বা হাংচৌ অলিম্পিক স্পোর্টস সেন্টার স্টেডিয়াম () চীনের চচিয়াং প্রদেশের হাংচৌতে অবস্থিত একটি বহুমুখী ক্রীড়া কমপ্লেক্স।

এটি ২০১৮ সালে সম্পন্ন হয়েছিল এবং এটি বেশিরভাগ ফুটবল ম্যাচের জন্য ব্যবহৃত হয়। মূল স্টেডিয়ামটি ৮০,০০০ দর্শক ধারণক্ষমতার সাথে ডিজাইন করা হয়েছিল।

স্টেডিয়ামটি সিসিডিআই- এর সাথে অংশীদারিত্বে এনবিবিজে দ্বারা নির্মিত। স্টেডিয়ামটি  নিয়ে গঠিত একটি সাইটে নির্মিত কিয়ানতাং নদীর তীরে, হাংচৌ এর কিয়ানজিয়াং নিউ সিটির কেন্দ্রীয় বাণিজ্যিক এলাকা এর বিপরীতে।হাংচৌ ২০২২ এশিয়ান গেমসের আয়োজক করার জন্য নির্ধারিত রয়েছে, যেখানে পুরুষদের ফুটবল ফাইনাল এবং ২০২২ এশিয়ান প্যারা গেমস সেপ্টেম্বর-অক্টোবর ২০২৩-এ অনুষ্ঠিত হয়েছিল।

গ্যালারি

তথ্যসূত্র

বহিঃসংযোগ
স্টেডিয়াম তথ্য
স্টেডিয়াম তথ্য

চীনে নির্মাণাধীন ভবন ও স্থাপনা
হাংচৌ খেলাধুলার স্থান
হাংচৌতে বিল্ডিং এবং কাঠামো
২০২২ এশিয়ান গেমসের ভেন্যু
জিয়া শাহজাদ

জিয়া শাহজাদ (জন্ম ১৮ জুন ১৯৯৬) একজন পাকিস্তানি ক্রিকেটার ।   ২২ সেপ্টেম্বর ২০১৮ সালে  ২০১৮-১৯ কায়েদ-ই-আজম ওয়ানডে কাপে লাহোর ব্লুজের হয়ে লিস্ট এ-তে অভিষেক ঘটে।  ১৩ নভেম্বর ২০১৮ সালে ২০১৮-১৯ কায়েদ-ই-আজম ট্রফিতে লাহোর ব্লুজের হয়ে প্রথম-শ্রেণীর ক্রিকেটে আত্মপ্রকাশ  করেন।

তথ্যসূত্র

বহিঃসংযোগ 

 
জন্মের স্থান অনুপস্থিত (জীবিত ব্যক্তি)
লাহোর ব্লুজের ক্রিকেটার
পাকিস্তানি ক্রিকেটার
জীবিত ব্যক্তি
১৯৯৬-এ জন্ম
২০২২ এশিয়ান গেমসে ফিল্ড হকি

হাংচৌতে ২০২২ এশিয়ান গেমসে ফিল্ড হকি ২২ সেপ্টেম্বর থেকে ৮ অক্টোবর ২০২৩ পর্যন্ত গংশু জেলার গংশু চ্যানেল স্পোর্টস পার্ক ফিল্ড হকি ফিল্ড মাঠে অনুষ্ঠিত হয়েছিল।

বিজয়ী দল গুলো ২০২৪ গ্রীষ্মকালীন অলিম্পিকের জন্য যোগ্যতা অর্জন করেছিল।

যোগ্যতা

পুরুষদের বাছাইপর্ব

মহিলাদের বাছাইপর্ব

পুরুষদের টুর্নামেন্ট

গ্রুপ পর্ব
পুরুষদের জাতীয় ১২টি দলকে ২টি গ্রুপে ভাগ করা হয়েছে। গ্রুপ এ এবং বি ৬টি করে দল নিয়ে গঠিত রয়েছে। নকআউট পর্বে খেলার যোগ্যতা অর্জনের জন্য সেরা গ্রুপ বিজয়ী ২টি, গ্রুপ রানার্স-আপ ২টি দল।

গ্রুপ এ

গ্রুপ বি

পদক পর্ব

মহিলাদের টুর্নামেন্ট

গ্রুপ পর্ব
১০টি মহিলা জাতীয় দল ২টি গ্রুপে বিভক্ত। গ্রুপ এ এবং বি প্রত্যেকে ৫টি করে দল নিয়ে গঠিত। নকআউট পর্বে খেলার যোগ্যতা অর্জনের জন্য সেরা গ্রুপ বিজয়ী ২টি, গ্রুপ রানার্স-আপ ২টি দল।

গ্রুপ এ

গ্রুপ বি

পদক পর্ব

পদকজয়ী

পদক টেবিল

পদকপ্রাপ্ত

তথ্যসূত্র

বহিঃসংযোগ
অফিসিয়াল ওয়েবসাইট

২০২২ এশিয়ান গেমস
স্বাগতিক চীনে আন্তর্জাতিক ক্রীড়া প্রতিযোগিতা
২০২৩-এ ফিল্ড হকি
স্বাগতিক চীনে আন্তর্জাতিক ফিল্ড হকি প্রতিযোগিতা
এশিয়ান গেমসে ফিল্ড হকি
কোভিড-১৯ মহামারীর কারণে স্থগিত ক্রীড়া প্রতিযোগিতা
২০২২ এশিয়ান গেমসের প্রতিযোগিতা
শ্রেণিবদ্ধ বিজ্ঞাপন

শ্রেণিবদ্ধ বিজ্ঞাপন বলতে বিজ্ঞাপনের একটি রূপকে বোঝায় যেগুলি সাধারণত দৈনিক সংবাদপত্র ও সাময়িকীর কাগজে মুদ্রিত বা আন্তর্জালে প্রকাশিত সংস্করণগুলিতে প্রায়শই দেখতে পাওয়া যায়। এগুলি সাধারণত ক্ষুদ্র আকারের, কম ব্যয়বহুল (সড়কে বিজ্ঞাপন ফলক, পত্রিকায় বিজ্ঞাপন ক্রোড়পত্র বা প্রদর্শনীমূলক বিজ্ঞাপন, কিংবা টেলিভিশন ও বেতারে বিজ্ঞাপনের তুলনায়) ও সরল প্রকৃতির হয়ে থাকে। ক্ষুদ্র ব্যবসা প্রতিষ্ঠান বা একক ব্যক্তিরা পণ্য বা সেবা বিক্রয় করতে এইসব বিজ্ঞাপন বা বিজ্ঞপ্তি দিয়ে থাকেন এবং একই জাতীয় বিজ্ঞাপনগুলিকে শ্রেণিবদ্ধ করে পরিবেশন করা হয়, তাই এইসব বিজ্ঞাপনকে শ্রেণিবদ্ধ বিজ্ঞাপন বলা হয়। শ্রেণিবদ্ধ বিজ্ঞাপনগুলির কয়েকটি অতিপরিচিত শ্রেণির মধ্যে আছে "ক্রয় / বিক্রয় করতে চাই", "চাকুরি দিতে / পেতে চাই", "ভাড়া দিতে / নিতে চাই", "সেবা দিতে / নিতে চাই", "ছাত্র পড়াতে / শিক্ষক চাই", "পাত্র/পাত্রী চাই", ইত্যাদি। এগুলিতে পত্রিকার একটি নির্দিষ্ট পাতায় একত্রে কিংবা যেকোনও পাতার প্রান্তে বা কোণে ছাপানো হতে পারে। এছাড়া মৃত্যুসংবাদ, বিবাহসংবাদ, সাফল্যসংবাদ, ইত্যাদিও এই বিভাগে স্থান পেতে পারে।

শ্রেণিবদ্ধ বিজ্ঞাপনের বিপরীত ধারণাটি হল প্রদর্শনীমূলক বিজ্ঞাপন, যেগুলি পত্রিকার পাতার পুরোটা বা বিশাল অংশ জুড়ে প্রদর্শিত হয় এবং যেগুলির খরচও বেশি। তবে পত্রপত্রিকায় প্রদর্শনীমূলক বিজ্ঞাপনের প্রসারই বেশি।

অন্য ভাষায়
ইংরেজি ভাষাতে শ্রেণিবদ্ধ বিজ্ঞাপনকে "ক্লাসিফায়েড অ্যাডভার্টাইজিং" বলে। এছাড়া ইংরেজি ভাষাতে এগুলিকে কদাচিৎ "ওয়ান্ট অ্যাডস" (অর্থাৎ "চাই-জাতীয় বিজ্ঞাপন") এবং "স্মল অ্যাডস" (অর্থাৎ "খুদে বিজ্ঞাপন") নামে (বিশেষত যুক্তরাজ্যে) ডাকা হতে পারে।

তথ্যসূত্র

বিন্যাস অনুযায়ী বিজ্ঞাপন প্রকাশনা
ফাল্গুন (হিন্দু মাস)

ফাল্গুন () হল হিন্দু পঞ্জিকার একটি মাস। ভারতীয় জাতীয় বর্ষপঞ্জিতে, ফাল্গুন হল বছরের দ্বাদশ মাস, এবং গ্রেগরীয় বর্ষপঞ্জির ফেব্রুয়ারি-মার্চের সাথে মিলে যায়।

হিন্দু চান্দ্রসৌর বর্ষপঞ্জিতে, ফাল্গুন হয় অমাবস্যা বা পূর্ণিমায় বছরের একই সময়ে শুরু হতে পারে এবং এটি বছরের দ্বাদশ মাস। যাইহোক, গুজরাটে, কার্তিক হল বছরের প্রথম মাস, আর তাই ফাল্গুন হল গুজরাটিদের পঞ্চম মাস। এই মাসে হোলি (আমন্ত পদ্ধতিতে ১৫ ফাল্গুন/ পূর্ণিমন্ত পদ্ধতিতে ৩৯ ফাল্গুন) এবং শিবরাত্রি (পূর্ণিমন্ত পদ্ধতিতে ১৪ ফাল্গুন) পালিত হয়।

বিক্রম সংবৎ পঞ্জিকাতে, ফাল্গুন হল বছরের একাদশ মাস। সৌর ধর্মীয় পঞ্জিকাতে, ফাল্গুন সূর্যের কুম্ভ রাশিতে প্রবেশের সাথে শুরু হয় এবং এটি সৌর বছরের দ্বাদশ মাস। বৈষ্ণব পঞ্জিকাতে, এই মাসে গোবিন্দ শাসন করেন। সাধক চৈতন্য মহাপ্রভুর (১৪৮৬-১৫৩৪) জন্ম উদযাপন গৌর-পূর্ণিমাও এই মাসে পড়ে।

উৎসব
উত্তর ভারতের বেশিরভাগ অংশে এই মাসে বিখ্যাত হিন্দু উৎসব হোলির প্রথম দিকে উদযাপন দেখতে পাওয়া যায়। হোলি পালিত হয় শীত ঋতুর শেষে ফাল্গুন মাসের শেষ পূর্ণিমা দিনে (ফাল্গুন পূর্ণিমা), যা সাধারণত ফেব্রুয়ারি বা মার্চের শেষের দিকে পড়ে।

ফাল্গুন মাসে গোয়া ও কোঙ্কনেও হিন্দুদের শিগমো উৎসব পালিত হয়। উদযাপনগুলি এক মাসেরও বেশি সময় ধরে চলতে পারে এবং হিন্দু চান্দ্রসৌর নববর্ষ শুরু হওয়ার পরেও স্থায়ী হতে পারে। আরেকটি জনপ্রিয় মেলা হল রাজস্থানের খাটুশ্যামজিতে ফাল্গুন মেলা।

তথ্যসূত্র

হিন্দু পঞ্জিকার মাস
সান হোসে আর্থকুয়েকস

সান হোসে আর্থকুয়েকস () হচ্ছে সান হোসে ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৪ সালের ১৫ই জুন তারিখে প্রতিষ্ঠিত হয়েছে। ১৮,০০০ ধারণক্ষমতাবিশিষ্ট পেপাল পার্কে কুয়েকস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় লুচি গন্সালেস এবং সভাপতির দায়িত্ব পালন করছেন ইয়ারেড শাউলি। বর্তমানে মার্কিন মধ্যমাঠের খেলোয়াড় জ্যাকসন ইয়ুল এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, সান হোসে আর্থকুয়েকস এপর্যন্ত ৪টি শিরোপা জয়লাভ করেছে; যার মধ্যে দুইটি এমএলএস কাপ এবং দুইটি সাপোর্টার্স শিল্ড  শিরোপা রয়েছে।  ক্রিস ভন্দোলোভস্কি, শিয়া সালিনাস, রামিরো কোরালেস, রোনালদ সেরিতোস এবং ল্যান্ডন ডনোভানের মতো খেলোয়াড়গণ সান হোসে আর্থকুয়েকসের জার্সি গায়ে মাঠ কাঁপিয়েছেন।

ইতিহাস
১৯৯৬ মৌসুমে সান হোসে আর্থকুয়েকস প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ৬ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে লরি ক্যালোওয়ের অধীনে সান হোসে আর্থকুয়েকস ডিসি ইউনাইটেডের বিরুদ্ধে ১–০ গোলের ব্যবধানে জয়লাভ করেছিল।১৯৯৬ মেজর লিগ সকারে সান হোসে আর্থকুয়েকস ১২টি জয় এবং ৩টি ড্রয়ে সর্বমোট ৩৯ পয়েন্ট অর্জন করে সামগ্রিক পয়েন্ট তালিকায় ৭ম স্থান অর্জন করেছিল, যেখানে পল ব্রাভো ১৩টি গোল করে লিগে সান হোসে আর্থকুয়েকসের হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ

  
 মেজর লিগ সকারে সান হোসে আর্থকুয়েকস 

সান হোসে আর্থকুয়েকস
১৯৯৪-এ প্রতিষ্ঠিত ফুটবল ক্লাব
১৯৯৪-এ মার্কিন যুক্তরাষ্ট্রে প্রতিষ্ঠিত
মার্কিন যুক্তরাষ্ট্রের ফুটবল ক্লাব
মেজর লিগ সকারের ক্লাব
কংগ্রেস কর্ম পরিষদ

কংগ্রেস কর্ম পরিষদ ('কংগ্রেস অ্যাকশন অ্যাসোসিয়েশন') ছিল ফরাসি ভারতের চন্দননগরে একটি রাজনৈতিক দল। কংগ্রেস কর্ম পরিষদ ভারতীয় জাতীয় কংগ্রেসের সাথে যুক্ত ছিল। এটি পশ্চিমবঙ্গের কংগ্রেস দলের রাজনীতিবিদদের দ্বারা সমর্থিত ছিল। দলটি চন্দননগরকে ভারতের সাথে একীকরণকে সমর্থন করে। শচীন মোদক কংগ্রেস কর্ম পরিষদের সম্পাদক ছিলেন।

কংগ্রেস কর্ম পরিষদ ১৯৪৮ সালের আগস্টে পৌরসভার ২৪টি আসনের মধ্যে ২২টি দখল করে চন্দননগরে পৌরসভা নির্বাচনে ব্যাপক বিজয় লাভ করে। নির্বাচনে কংগ্রেস কর্ম পরিষদের প্রধান প্রতিদ্বন্দ্বী কমিউনিস্টরা (ন্যাশনাল ডেমোক্রেটিক ফ্রন্ট হিসেবে প্রতিদ্বন্দ্বিতা করে) ভারতের কমিউনিস্ট পার্টি নিষিদ্ধ হওয়ায় দুর্বল অবস্থানে ছিল। নির্বাচনী প্রচারের সময় কংগ্রেস কর্ম পরিষদকে অস্থায়ী প্রশাসনিক পরিষদ (পৌরসভার গভর্নিং বডি) দ্বারা সমর্থিত ছিল। নির্বাচনের পর দেবেন দাস চন্দননগর পৌরসভার সভাপতি হন। কংগ্রেস কর্ম পরিষদ কোনো গণভোট ছাড়াই অবিলম্বে চন্দননগরকে ভারতের সাথে একীভূত করার আহ্বান জানিয়ে একটি প্রস্তাব পাস করে।

তথ্যসূত্র 

ফরাসি ভারতের রাজনৈতিক দল
ভারতীয় জাতীয় কংগ্রেস
অল ফ্রেঞ্চ ইন্ডিয়ান কংগ্রেস

অল ফ্রেঞ্চ ইন্ডিয়ান কংগ্রেস ফরাসি ভারতের একটি রাজনৈতিক দল ছিল। সংস্থাটি ১৯৪৬ সালে প্রতিষ্ঠিত ফ্রেঞ্চ ইন্ডিয়া ন্যাশনাল কংগ্রেসের প্রতিদ্বন্দ্বী সংগঠন হিসাবে মুথু ভেঙ্কটাপথি রেডডিয়ার এবং সিএ রথিনাম দ্বারা প্রতিষ্ঠিত হয়েছিল। যদিও দুই দলের মধ্যে কোনো উল্লেখযোগ্য রাজনৈতিক পার্থক্য ছিল না।

অল ফ্রেঞ্চ ইন্ডিয়ান কংগ্রেস ৩০ সেপ্টেম্বর কে. কামরাজের সভাপতিত্বে এম. ভক্তভাতসালাম দ্বারা উদ্বোধন করার কথা ছিল। এই পরিকল্পনাগুলি ফরাসি ভারত জাতীয় কংগ্রেসকে ক্ষুব্ধ করেছিল, যারা প্রতিদ্বন্দ্বী সংগঠনকে সমর্থন করার জন্য তামিলনাড়ু কংগ্রেসের জড়িত থাকার নিন্দা করেছিল। ফরাসি ভারত জাতীয় কংগ্রেস অভিযোগ করেছিল যে নতুন দলটি কমিউনিস্টদের দ্বারা আধিপত্য ছিল, যেখানে অভিযুক্তরা পুরোনো দলের জাতীয় চরিত্র নিয়ে প্রশ্ন করে উত্তর দিয়েছিল। শেষ পর্যন্ত ফরাসী কর্তৃপক্ষ বিদেশী নাগরিকদের জনসভায় কথা বলা নিষিদ্ধ করে।

তথ্যসূত্র 

ফরাসি ভারতের রাজনৈতিক দল
১৯৬০-এ প্রতিষ্ঠিত রাজনৈতিক দল
জাতীয় গণতান্ত্রিক ফ্রন্ট (ফরাসি ভারত)

জাতীয় গণতান্ত্রিক ফ্রন্ট () ফরাসি ভারতে একটি রাজনৈতিক জোট ছিল। জোটে সমাজতন্ত্রী এবং কমিউনিস্টদের মধ্যে বিভক্তির উত্থান না হওয়া পর্যন্ত আন্দোলনটি অল্প সময়ের জন্য উপনিবেশের রাজনৈতিক দৃশ্যে আধিপত্য বিস্তার করে।

জাতীয় গণতান্ত্রিক ফ্রন্ট ১৯৪৬ সালের জানুয়ারিতে প্রতিষ্ঠিত হয়। ফ্রন্টে কমিউনিস্ট, সমাজতান্ত্রিক, মহাজন সভা এবং কমব্যাট গ্রুপ (জুলিয়ান অ্যাডিসামের নেতৃত্বে, যারা আলজেরিয়া থেকে ফরাসি ভারতে এসেছিলেন) নিয়ে গঠিত।

জাতীয় গণতান্ত্রিক ফ্রন্ট ১৯৪৬ সালের পৌরসভা, প্রতিনিধি পরিষদ এবং ফরাসি জাতীয় পরিষদ নির্বাচনে প্রতিদ্বন্দ্বিতা করেছিল। জাতীয় গণতান্ত্রিক ফ্রন্টের ১৯৪৬ সালের নির্বাচনী ইশতেহারে ফরাসি ভারতকে ফরাসি ইউনিয়নের মধ্যে একটি সম্পূর্ণ স্বায়ত্তশাসিত ইউনিট হওয়ার আহ্বান জানানো হয়েছিল। জাতীয় গণতান্ত্রিক ফ্রন্ট ১৯৪৬ সালের ফরাসি ভারতের প্রতিনিধি পরিষদ নির্বাচনে ৪৪টি আসনের মধ্যে ৩০টি আসনে জয়লাভ করে। কমিউনিস্ট নেতা ভি. সুব্বিয়া ন্যাশনাল ডেমোক্রেটিক ফ্রন্টের নির্বাচিত প্রার্থীদের মধ্যে ছিলেন। ২৩ জুন, ১৯৪৬ সালের পৌরসভা নির্বাচনে ন্যাশনাল ডেমোক্রেটিক ফ্রন্ট ফরাসি ভারতের সমস্ত ২২টি পৌরসভা দখল করে, নির্বাচনে ১২২টি পৌরসভার আসনের মধ্যে ১০১টিতে জয়লাভ করে। ন্যাশনাল ডেমোক্রেটিক ফ্রন্টের নেতা কমল ঘোষ চন্দননগরের মেয়র হয়েছেন। ন্যাশনাল ডেমোক্রেটিক ফ্রন্টের প্রার্থী, ল্যামবার্ট সারাভানে, ১৯৪৬ সালের নভেম্বরে ফরাসি ন্যাশনাল অ্যাসেম্বলির নির্বাচনে ফরাসি ভারত আসনে জয়ী হন।

১৯৪৭ সালের জুলাই মাসে এডোয়ার্ড গাউবার্ট এবং তার অনুসারীরা ন্যাশনাল ডেমোক্রেটিক ফ্রন্ট থেকে বিচ্ছিন্ন হয়ে ফ্রেঞ্চ ইন্ডিয়া সোশ্যালিস্ট পার্টি গঠন করেন। গবার্টের নতুন দল দ্রুত ফরাসি ঔপনিবেশিক প্রশাসনের সমর্থন লাভ করে। ন্যাশনাল ডেমোক্রেটিক ফ্রন্টের যা অবশিষ্ট ছিল তা ফ্রেঞ্চ ইন্ডিয়ার কমিউনিস্ট পার্টির আধিপত্যে পরিণত হয়।

তথ্যসূত্র 

পুদুচেরির রাজনৈতিক দল
ফরাসি ভারতের রাজনৈতিক দল
১৯৪৬-এ প্রতিষ্ঠিত রাজনৈতিক দল
ফুটবল ক্লাব সিনসিনাটি

ফুটবল ক্লাব সিনসিনাটি (; সাধারণত এফসি সিনসিনাটি এবং সংক্ষেপে সিনসিনাটি নামে পরিচিত) হচ্ছে সিনসিনাটি ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৫ সালের ১২ই মে তারিখে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট টিকিউএল স্টেডিয়ামে দ্য অরেঞ্জ অ্যান্ড ব্লু নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় প্যাট নুনান এবং সভাপতির দায়িত্ব পালন করছেন তৃতীয় কার্ল লিন্ডনার। বর্তমানে আর্জেন্টিনীয় মধ্যমাঠের খেলোয়াড় লুসিয়ানো আকোস্তা এই ক্লাবের অধিনায়কের দায়িত্ব পালন করছেন। 

ঘরোয়া ফুটবলে, সিনসিনাটি এপর্যন্ত ৫টি শিরোপা জয়লাভ করেছে। নিক হাগলান্ড, ব্র্যান্ডন ভাসকেস, কর্বেন বোন, লুসিয়ানো আকোস্তা এবং এমানুয়েল লেদেসমার মতো খেলোয়াড়গণ সিনসিনাটির জার্সি গায়ে মাঠ কাঁপিয়েছেন।

ইতিহাস
২০১৫ মৌসুমে, পেশাদার ফুটবল ক্লাব হিসেবে প্রথম মৌসুমে সিনসিনাটি মার্কিন যুক্তরাষ্ট্রের পেশাদার ফুটবল ক্লাবগুলোর মধ্যকার আয়োজিত মার্কিন ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ ইউএসএল চ্যাম্পিয়নশিপে প্রতিদ্বন্দ্বিতা করেছিল; জেফ বার্ডিংয়ের অধীনে উক্ত মৌসুমে সিনসিনাটি ২৩ জয় এবং ৮ ড্রয়ে সর্বমোট ৭৭ পয়েন্ট অর্জন করে ২০১৫ ইউএসএল চ্যাম্পিয়নশিপের চ্যাম্পিয়ন হয়েছিল। ইউএসএল চ্যাম্পিয়নশিপের উক্ত মৌসুমে আর্জেন্টিনীয় মধ্যমাঠের খেলোয়াড় এমানুয়েল লেদেসমা ১৬টি গোল করে সিনসিনাটির হয়ে সর্বোচ্চ গোল করেছিলেন।

ক্লাব প্রতিষ্ঠার প্রায় ৪ বছর পর, ২০১৯ মৌসুমে সিনসিনাটি প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১৯ সালের সালের ২রা মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে রন ইয়ান্সের অধীনে সিনসিনাটি সিয়াটল সাউন্ডার্সের কাছে ৪–১ গোলের ব্যবধানে পরাজিত হয়েছিল। ২০১৯ মেজর লিগ সকারে সিনসিনাটি ৬টি জয় এবং ৬টি ড্রয়ে সর্বমোট ২৪ পয়েন্ট অর্জন করে সামগ্রিক পয়েন্ট তালিকায় ২৪তম স্থান অর্জন করেছিল, যেখানে আলান ক্রুস ৭টি গোল করে লিগে সিনসিনাটির হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ

  
 মেজর লিগ সকারে ফুটবল ক্লাব সিনসিনাটি 

ফুটবল ক্লাব সিনসিনাটি
২০১৫-এ প্রতিষ্ঠিত ফুটবল ক্লাব
২০১৫-এ মার্কিন যুক্তরাষ্ট্রে প্রতিষ্ঠিত
মার্কিন যুক্তরাষ্ট্রের ফুটবল ক্লাব
মেজর লিগ সকারের ক্লাব
বিদর্ভ জনতা কংগ্রেস

বিদর্ভ জনতা কংগ্রেস (বিদর্ভ পিপলস কংগ্রেস) হল ভারতের মহারাষ্ট্র রাজ্যের একটি রাজনৈতিক দল। ভিজেসি ৯ সেপ্টেম্বর ২০০২-এ প্রাক্তন সংসদ সদস্য জাম্বুবন্তরাও ধোতে চালু করেছিলেন। মহারাষ্ট্র থেকে পৃথক বিদর্ভ অঞ্চলকে রাজ্যের মর্যাদা দেওয়ার দাবিতে দলটি গঠিত হয়েছিল।

দলের গঠনতন্ত্র, ২ অক্টোবর সেবাগ্রামে প্রকাশিত হয়েছিল, একটি বিশেষ বিধান ছিল যা সমস্ত রঙের রাজনীতিবিদদের তাদের মূল দলগুলি ছাড়াই যোগদান করার অনুমতি দেয়। চালু হওয়ার পর, ভিজেসি ২৩ জানুয়ারী চিটনভিস পার্কে একটি জনসভা করে এবং বিদর্ভের জন্য লড়াই করার শপথ নেয়। জনগণকে "জাগ্রত" করার জন্য এই অঞ্চলে একটি রথযাত্রা বের করা হয়েছিল, তারপরে একটি নাগপুর-দিল্লি পদযাত্রা হয়েছিল।

আরো দেখুন 

 ভারতীয় জাতীয় কংগ্রেসের বিচ্ছিন্ন দলগুলির তালিকা
মহারাষ্ট্রের রাজনৈতিক দল
ভারতীয় জাতীয় কংগ্রেসের বিচ্ছিন্ন দল
নাগপুর ভিত্তিক সংগঠন
২০০২-এ প্রতিষ্ঠিত রাজনৈতিক দল
অখিল ভারতীয় সেনা

অখিল ভারতীয় সেনা (লিট। অল ইন্ডিয়া আর্মি) হল একটি রাজনৈতিক দল  ১৯৯৭ সালে মহারাষ্ট্রের মুম্বইয়ে অরুণ গাওলি (ওরফে 'ড্যাডি') দ্বারা প্রতিষ্ঠিত। গাওলি এর আগে শিবসেনা সুপ্রিমো বাল ঠাকরের ঘনিষ্ঠ ছিলেন, কিন্তু ১৯৯৬ সালে তাদের মধ্যে একটি রক্তক্ষয়ী বিরোধ দেখা দেয় যখন অরুণ গাওলি নির্দয়ভাবে অনেক সেনা দলের বিধায়ক এবং দলীয় কর্মীকে হত্যা করে। গাওলি তখন আলাদা দল গঠন করেন।

২০০২ সালের বৃহণমুম্বাই মিউনিসিপ্যাল কর্পোরেশন (বিএমসি) নির্বাচনে এবিএস প্রার্থী সুনীল ঘাটে গাওলির হোম টার্ফে সেনা প্রার্থীকে পরাজিত করেছিলেন। ঘাটে আজ বিএমসি-তে একমাত্র এবিএস কর্পোরেটর। 

২০০৪ সালের লোকসভা নির্বাচনে গাওলি মুম্বাই দক্ষিণ মধ্য কেন্দ্রে ৯২,২১০ ভোট (২৬.৫%) পেয়েছিলেন।

একই বছর পরে মহারাষ্ট্র রাজ্য বিধানসভা নির্বাচনে এবিএস ২০ জন প্রার্থীকে লঞ্চ করে। একজন (গাওলি) নির্বাচিত হয়েছেন।

এবিএস-এর ট্রেড ইউনিয়ন শাখার নাম অখিল ভারতীয় শ্রমিক সেনা।

২০০৭ সালে বিএমসি নির্বাচনে (মুম্বই সিটি কাউন্সিল) এবিএস ২টি আসন জিতেছিল। তাঁর মেয়ে গীতা গাওয়ালি জিতেছেন এবং এবিএস টিকিটে কর্পোরেটর হয়েছেন। ২০০৯ সালে এবিএস মুম্বাই দক্ষিণে কংগ্রেস পার্টি এবং তার প্রার্থী মিলিন্দ দেওরাকে সমর্থন করেছিল। ২০১০ সালে অরুণ গাওয়ালি এবং তার সমস্ত প্রার্থীরা (বিধানসভা) মহারাষ্ট্র বিধানসভা নির্বাচনে হেরেছিলেন। ২০১৭ সালে নতুন প্রার্থী সন্তোষ (হেনরি) আলফ্রেড ডিসাওজা ২০৯ নম্বর ওয়ার্ড থেকে অখিল ভারতীয় সেনাতে যোগ দেন। তবে নির্বাচনে হেরে তিনি এখন বাইকুল্লা তালুকা অধ্যাক্ষ।

বর্তমানে, গাওয়ালি কারাগারে বন্দী আছেন।

আরও দেখুন 

 বন্দনা গাওলি

তথ্যসূত্র

বহিঃসংযোগ 

 বোম্বেতে খুব রাজনৈতিক অপরাধ, লে মন্ডে ডিপ্লোম্যাটিক নিবন্ধ
 দেখুন কারা অপরাধের বিরুদ্ধে লড়াই করছে, এশিয়াউইকে নিবন্ধ

১৯৯৭-এ প্রতিষ্ঠিত রাজনৈতিক দল
মহারাষ্ট্রের রাজনৈতিক দল
মুম্বইয়ের রাজনীতি
আজাদ হিন্দ কংগ্রেস

হিন্দ কংগ্রেস পার্টি ভারতের নয়াদিল্লিতে অবস্থিত একটি রাজনৈতিক দল। দলটি ২০০৭ সালের আকোলা মিউনিসিপ্যাল কর্পোরেশন নির্বাচনে এগারো জন প্রার্থী ঘোষণা করেছিল, যাদের মধ্যে একজন নির্বাচিত হয়েছিল।

তথ্যসূত্র 

মহারাষ্ট্রের রাজনৈতিক দল
বহুজন রিপাবলিকান একতা মঞ্চ

বহুজন রিপাবলিকান একতা মঞ্চ (বিআরইএম) হল ভারতের মহারাষ্ট্রের একটি আঞ্চলিক রাজনৈতিক দল, যার নেতৃত্বে আছেন সুলেখা কুম্ভরে। এটি ২০১৪ সালের সাধারণ নির্বাচনে সংযুক্ত প্রগতিশীল জোটকে (ইউপিএ) সমর্থন দিয়েছিল, তবে আসন বণ্টন নিয়ে ইউপিএ নেতা ভারতীয় জাতীয় কংগ্রেসের সাথে মতপার্থক্যের কারণে ২০১৪ সালের মহারাষ্ট্র বিধানসভা নির্বাচনের আগে জাতীয় গণতান্ত্রিক জোটকেও সমর্থন দেয়।

আরো দেখুন 
 দলিত

তথ্যসূত্র 

জাতীয় গণতান্ত্রিক জোটের সদস্য দল
মহারাষ্ট্রের রাজনৈতিক দল
আম্বেদকরবাদী রাজনৈতিক দল
প্রথমা (তিথি)

প্রথমা বা প্রতিপদ হল "প্রথম"-এর সংস্কৃত শব্দ এবং এটি হিন্দু পঞ্জিকার চান্দ্র পাক্ষিক (পক্ষ)-এর প্রথম দিন (তিথি)। প্রতি মাসে দুটি প্রথমা থাকে, যথাক্রমে শুক্ল ও কৃষ্ণ পক্ষের প্রথম দিন। প্রতি মাসের প্রথম ও ষোল তারিখে প্রথমা হয়।

উৎসব
 গুড়ি পাডবা, চৈত্র শুক্ল প্রতিপদ এর মারাঠি নাম। এটি চৈত্র মাসের প্রথম দিনে চাঁদের সৌর হিন্দু পঞ্জিকার অনুসারে নববর্ষের সূচনা উপলক্ষে উদযাপিত হয়। এই দিনটি চৈত্র নবরাত্রিরও প্রথম দিন এবং ঘটস্থাপনাও এই দিনে করা হয় যা কালাশ স্থাপন নামেও পরিচিত।
 গোবর্ধন পূজা, উত্তর ভারতীয় উৎসব, কার্তিক মাসে প্রথমা তিথিতে হয়।
 বলী প্রতিপদ, দক্ষিণ ভারতীয় ও মহারাষ্ট্রীয় উৎসব, এছাড়াও কার্তিক মাসে প্রথমা তে অনুষ্ঠিত হয়।
 উগাদি, চৈত্র শুদ্ধ পদ্যমীর তেলুগু নাম। চৈত্র মাসের প্রথম দিনে চন্দ্রশোলার হিন্দু শালিবাহন শাক ক্যালেন্ডার অনুসারে নববর্ষের সূচনা উপলক্ষে উদযাপিত হয়।

তথ্যসূত্র

হিন্দু পঞ্জিকা
তিথি
তৃতীয়া (তিথি)

তৃতীয়া হল হিন্দু পঞ্জিকার চান্দ্র পাক্ষিকের (পক্ষ) তৃতীয় দিন (তিথি)। প্রতি মাসে দুটি তৃতীয়া থাকে, যথাক্রমে শুক্ল ও কৃষ্ণ পক্ষের তৃতীয় দিন। এটিকে কন্নড় ভাষায় তাদিগে বলা হয়।

উৎসব
 তীজ, হিন্দু মহিলাদের জন্য উৎসব, শ্রাবণ মাসে তৃতীয়ায় হয়।
 বৈশাখ মাসে তৃতীয়ায় অক্ষয় তৃতীয়া হয়।

তথ্যসূত্র

হিন্দু পঞ্জিকা
তিথি
চতুর্থী (তিথি)

চতুর্থী হল হিন্দু পঞ্জিকার চান্দ্র পাক্ষিকের (পক্ষ) চতুর্থ দিন (তিথি)। প্রতি মাসে দুটি চতুর্থী থাকে, যথাক্রমে শুক্ল ও কৃষ্ণ পক্ষের চতুর্থ দিন।

উৎসব
 কারাক চতুর্থী (কারবা চৌথ): এটি হিন্দু পঞ্জিকা অনুযায়ী কার্তিক মাসের কৃষ্ণপক্ষের চতুর্থীতে পালিত হয়। এই ব্রতের সময় কার্তিক ও গণেশের সাথে পার্বতী ও শিবের পূজা করা হয়। দিনটি বক্রতুন্ড সংকষ্টী চতুর্থী নামেও পরিচিত।
 বহুলা চতুর্থী (বোল চৌথ): এই ব্রতটি হিন্দু পঞ্জিকা অনুসারে ভাদ্রপদ মাসের কৃষ্ণপক্ষের চতুর্থীতে পালন করা হয়। কামধেনু (পবিত্র গাভী) এবং তাদের বাছুরদের পূজা করা এবং তাদের সাজানোর মাধ্যমে এই উৎসবের বৈশিষ্ট্য। দিনটি হেরাম্বা গণপতি সংকষ্টী চতুর্থী নামেও পরিচিত।
 সংকষ্টী চতুর্থী হল পূর্ণিমার পরে কৃষ্ণপক্ষের চতুর্থী। এই চতুর্থী যদি মঙ্গলভরা (মঙ্গলবার) তে পড়ে তাহলে তাকে অঙ্গারকি চতুর্থী বলে। এই দিনে, ভক্তরা কঠোর ব্রত (উপবাস) পালন করে। তারা গণেশের পূজার আগে চাঁদের দর্শন (শুভ দর্শন) করার পর রাতে উপবাস শেষ করে। এই শুভ দিনে প্রার্থনা করলে তাদের মনস্কামনা পূরণ হবে বলে বিশ্বাস ভক্তদের। গণেশের আশীর্বাদ পেতে গণপতি অথর্বশেশা পাঠ করা হয়।
 মঙ্গলবার পূর্ণিমার পর ক্ষয়প্রাপ্ত চন্দ্রকলার ৪র্থ দিন অঙ্গারকি সংকষ্টী চতুর্থী।
 গণেশ চতুর্থী বা বিনায়ক চতুর্থী বা বিনায়ক চবিথি: এটি ভাদ্র মাসের শুক্লপক্ষের চতুর্থী তিথিতে পালিত হয়।
 গণেশ জয়ন্তী: এটি মাঘ মাসের শুক্লপক্ষের চতুর্থী তিথিতে পালিত হয়।

তথ্যসূত্র

হিন্দু পঞ্জিকা
তিথি
পঞ্চমী (তিথি)

পঞ্চমী হল হিন্দু পঞ্জিকার চান্দ্র পাক্ষিকের (পক্ষ) পঞ্চম দিন (তিথি)। প্রতি মাসে দুটি পঞ্চমী থাকে, যথাক্রমে শুক্ল ও কৃষ্ণ পক্ষের পঞ্চম দিন।

উৎসব
 নাগ পঞ্চমী হল একটি হিন্দু উৎসব যা ভারতের বেশিরভাগ অংশে হিন্দুরা পালন করে। এটি শ্রাবণ মাসে পালিত হয়। এই দিনে, অনুগামীরা সাপকে পূজা করে। অনেকে কোবরাকে সমস্ত অমঙ্গল থেকে রক্ষা করার জন্য দুধ ও রৌপ্য গহনা দেয়। তারাও উপবাসে লিপ্ত হয়। এই উৎসবটি দেবতা কৃষ্ণের সর্প কালিয়াকে পরাজিত করার কিংবদন্তি চিহ্নিত করতেও পালিত হয়। এই দিনে, গ্রামে দোলনা রাখা হয় এবং লোকেরা আনন্দ উপভোগ করে। বিবাহিত মেয়েরা এই উপলক্ষে তাদের বাবা-মায়ের সাথে দেখা করে।
 বসন্ত পঞ্চমী বা শ্রীপঞ্চমী হল একটি হিন্দু উৎসব যা জ্ঞান, সঙ্গীত এবং শিল্পের দেবী সরস্বতী উদযাপন করে। এটি প্রতি বছর মাঘ মাসের পঞ্চম দিনে (জানুয়ারি-ফেব্রুয়ারি), বসন্তের প্রথম দিন উদযাপিত হয়। ঐতিহ্যগতভাবে এই উৎসবের সময় শিশুদের তাদের প্রথম শব্দ লিখতে শেখানো হয়; ব্রাহ্মণদের খাওয়ানো হয়; পূর্বপুরুষের পূজা (পিতৃ-তর্পণ) করা হয়; প্রেমের দেবতা কামদেবকে পূজা করা হয়; এবং বেশিরভাগ শিক্ষা প্রতিষ্ঠান সরস্বতীর জন্য বিশেষ প্রার্থনার আয়োজন করে। হলুদ রঙটিও এই উৎসবে গুরুত্বপূর্ণ ভূমিকা পালন করে, এতে লোকেরা সাধারণত হলুদ বস্ত্র পরিধান করে, সরস্বতী হলুদ পোশাক পরে পূজা করা হয় এবং পরিবারের মধ্যে হলুদ মিষ্টি খাওয়া হয়।
 বিভা পঞ্চমী হল একটি হিন্দু উৎসব যা রাম ও সীতার বিবাহ উপলক্ষে উদযাপন করে। এটি হিন্দু পঞ্জিকার অনুসারে মার্গশীর্ষ মাসে (নভেম্বর-ডিসেম্বর) শুক্লপক্ষের পঞ্চম দিনে বা চাঁদের মোম পর্যায় পালিত হয়।
 তীজ হল ভারত ও নেপালে পালিত একটি উৎসব যা শুরু হয় ঋষি পঞ্চমীতে।
 রাঙা পঞ্চমী

তথ্যসূত্র

হিন্দু পঞ্জিকা
তিথি